
[bookmark: _Hlk158848484]TECHNINĖ SPECIFIKACIJA
1. SĄVOKOS IR SUTRUMPINIMAI

	Naudojamos sąvokos
	Aprašymas

	Pirkėjas
	Energy cells, UAB
 

	Paslaugų teikėjas 
	Ūkio subjektas – fizinis asmuo, privatusis juridinis asmuo, viešasis juridinis asmuo, kita organizacija ar jų padalinys, arba šių asmenų grupė, su kuriais Pirkėjas sudaro Sutartį.

	Techninė specifikacija arba TS
	Dokumentas, kuriame apibūdintas pirkimo objektas.

	Sutartis 
	Sutartis, sudaroma tarp Tiekėjo ir Pirkėjo dėl Pirkimo objekto.

	Prekės 
	Programinė įranga su jai funkcionuoti reikalingomis licencijomis. 

	Paslaugos 
	Techninio palaikymo, garantijos, diegimo, duomenų perkėlimo iš esamų sistemų į naują Sistemą, Sistemos pritaikymo Pirkėjo poreikiams konfigūruojant ir diegiant, papildomo Sistemos vystymo bei mokymų paslaugos.



2. PIRKIMO OBJEKTAS, KIEKIAI (APIMTYS) IR PIRKIMO OBJEKTO APRAŠYMAS
Pirkimo objektas

Pirkimo objektas – Microsoft Power Platform, Microsoft Fabric ir kitų Microsoft 365 kompetencijų paslaugos, apimančios konsultacijas, sprendimų projektavimą, vystymą, diegimą, priežiūrą ir naudotojų mokymus (jeigu tokie reikalingi).

Šiuo pirkimu siekiama įsigyti paslaugas, kurių tikslas – užtikrinti veikiančių ir naujai kuriamų sistemų optimalią architektūrą, efektyvų funkcionalumų naudojimą, kūrimą ir vystymą, duomenų integraciją bei sistemų priežiūrą. Paslaugos bus teikiamos pagal poreikį, remiantis Pirkėjo poreikiais, su iš anksto suderintu darbų aprašu ir terminais.

Esamos situacijos aprašymas
Šiuo pirkimu siekiama užtikrinti Microsoft įrankių ir jų integracijos į kitas sistemas efektyvų panaudojimą bendrovės procesų automatizavimui, skaitmeninimui ir integracijai. Dabartinėje situacijoje bendrovė susiduria su šiais iššūkiais:
· Rankinių procesų apimtis ir automatizacijos trūkumas
· Dalis procesų atliekami rankiniu būdu, todėl didėja klaidų tikimybė ir mažėja efektyvumas;
· Nepakankamas tam tikrų vykstančių procesų automatizavimas, nors jie yra standartizuoti ir atliekami pagal taisykles;
· Yra galimybė sumažinti rankinio darbo apimtis, pagerinti procesų vykdymą ir užtikrinti nuoseklumą.
· Duomenų šaltinių įvairovė ir neefektyvus mainų valdymas
· Duomenų šaltiniai yra skirtingose platformose ar atskiruose potinkliuose, todėl duomenų pereinamumas ir mainai ne visada efektyviai išnaudojami;
· Dalies duomenų mainas reikalauja bendradarbiavimo su trečiosiomis šalimis (rangovais, partneriais);
· Dokumentai ir procesai ne visada valdomi centralizuotai, todėl yra poreikis centralizuoti sistemų veikimą ir duomenų saugojimą.
· Integracijos ir vieningų sprendimų trūkumas
· Sistemos tarpusavyje ne visada susietos taip, kad būtų galima vieningai valdyti procesus, dokumentus ir duomenų srautus;
· Yra poreikis užtikrinti darbuotojų darbą su tais pačiais duomenimis realiuoju laiku (kasdieninėje veikloje ir pan.);
· Reikalinga integracija ar duomenų mainai su išorės partneriais ir institucijomis, siekiant sklandaus duomenų keitimosi ir stebėsenos.
· Procesų kontrolė ir veiklos stebėjimas
· Esama sistema ne visada leidžia stebėti veiklos rodiklius ir generuoti patikimas ataskaitas;
· Yra poreikis mažinti žmogiškas klaidas duomenų įvedime, apdorojime ir ataskaitose;
· Būtina užtikrinti, kad nauji sprendimai leistų efektyviai stebėti veiklą ir priimti sprendimus realiuoju laiku.
· Tikslas – pasitelkiant Microsoft Power Platform, Microsoft Fabric, Microsoft 365 ir kitus Microsoft įrankius:
· Automatizuoti procesus, sumažinant rankinių veiksmų apimtį;
· Skaitmenizuoti ir centralizuoti duomenis, užtikrinant jų kokybę ir prieinamumą;
· Integruoti duomenų mainus tarp vidinių sistemų ir su išoriniais partneriais;
· Kurti vienkartines ar riboto laikotarpio užduotis, leidžiančias spręsti specifinius klientų ar verslo klausimus;
· Pagerinti procesų skaidrumą ir kontrolę, suteikiant galimybę lengvai stebėti, analizuoti ir valdyti informaciją.
Paslaugų teikėjas bus atsakingas už projekto konsultacijas, sprendimų projektavimą, diegimą ir vystymą, siekiant užtikrinti, kad sukuriami sprendimai efektyviai atsakytų į Pirkėjo poreikius ir užtikrintų sklandžią duomenų integraciją.
· Įrankių ir komponentų spektras, su kuriais gali būti vykdomos konsultacijos ir vystymo užduotys:
· Microsoft Power Platform: Power Apps, Power Automate, Power Automate Desktop, Power Pages, Power BI, Power Virtual Agents, Microsoft Dataverse, Custom Connectors;
· Microsoft Fabric
· Microsoft 365: SharePoint, Teams, Outlook, OneDrive, Lists, Planner, Forms;
· Dynamics 365: Customer Engagement, Finance & Operations, Sales, Marketing;
· Project: MS Project, Project Web App;
· Kiti Microsoft ar kito gamintojo programinės įrangos sprendimai, reikalingi integracijoms, duomenų mainui ar automatizavimui.
Pirkimo objekto aprašymas
· Bendras vaizdas ir sistemos skaitmenizavimo įvertinimas.
 Paslaugų teikėjas, remdamasis Pirkėjo parengtu skaitmenizacijos žemėlapiu (bus pateiktas Paslaugų teikėjui pasirašius sutartį) ir esamais sprendimais, pateikia per 1 (vieną) mėnesį nuo sutarties pasirašymo dienos, vertinimą bei pasiūlymus apie procesus, užduočių sąsajas ir galimus sprendimus. Šis darbas apima:
· Esamų sistemų ir duomenų šaltinių peržiūrą, jų struktūrinį bei funkcionalinį įvertinimą;
· Procesų ir užduočių, kurias galima skaitmenizuoti ar automatizuoti, identifikavimą;
· Rekomendacijų pateikimą dėl galimų sprendimų, darbo eigų ir integracijų prioritetų;
· Vizualizaciją, kaip skirtingos sistemos ir funkcijos gali sąveikauti, bei galimų technologinių sprendimų pasiūlymą;
· Bendrą darbų planą, apimantį užduočių eigos ir integracijų galimybes.
· Konkrečios užduočių vykdymo paslaugos
 Gavus Pirkėjo patvirtintą užduotį, Paslaugų teikėjas teikia konkrečias paslaugas pagal sutartį:
· Užduoties analizė ir reikalavimų tikslinimas (jeigu reikia);
· Sprendimo projektavimas, programavimas ir konfigūravimas pagal užduoties pobūdį;
· Duomenų ir dokumentų tvarkymas, perkėlimas ar paruošimas importui į naują sistemą;
· Testavimas ir, jei reikia, bandomoji eksploatacija bei mokymai;
· Užduoties vykdymo koordinavimas – Paslaugų tiekėjas atsako už darbų eigą, prioritetų nustatymą ir rezultatų pateikimą Pirkėjui;
· Užduočių vykdymo terminai ir apimtis suderinami su Pirkėju prieš pradedant teikti paslaugas.
· Preliminarios skaitmenizacijos kryptys ir planuojamos užduotys
Žemiau pateikiamas preliminarus skaitmenizacijos iniciatyvų ir galimų užduočių sąrašas, skirtas tiekėjams suteikti aiškesnį supratimą apie Pirkėjo planuojamas paslaugas ir numatomas skaitmenizacijos kryptis. Šis sąrašas sudarytas remiantis jau identifikuotomis iniciatyvomis, kurios suformavo Pirkėjo skaitmenizavimo žemėlapį.
Nurodytos iniciatyvos nėra galutinės ar baigtinės – jos skirtos padėti Tiekėjui suprasti Pirkėjo veiklos specifiką, esamą skaitmenizacijos brandą, būsimų užduočių pobūdį ir Pirkimo objekto ypatumus. Konkretus kiekvienos iniciatyvos turinys, apimtis ir įgyvendinimo detalės bus tikslinamos vykdant atskiras užduotis, pagal atsirandantį poreikį.
	Preliminarios užduotys
	Problematikos aprašymas ir sprendimai

	1. 
	Rizikos sekimo sistemos atnaujinimas
	Esama sistema yra išvystyta Dynamics, Power BI ir Power Platform. Numatomas jos tobulinimas ir funkcijų išplėtimas.

	2. 
	Pirkimų atskaitų ir rodiklių stebėjimo integravimas į EPSO-G
	Naudojant Power Apps duomenų įvedimui, integracija su DVS (SharePoint pagrindu), duomenų kaupimas Dataverse duomenų bazėje ir atvaizdavimas Power BI, siekiama sukurti viešųjų pirkimų vykdymo stebėsenos, analizės ir standartizuoto duomenų apsikeitimo tarp grupės įmonių sistemą.

	3. 
	Integracijos iš kitų valdiklių, duomenų surinkimas ir analizė
	Iš diegiamų valdiklių surenkami statistiniai duomenys, kurie atvaizduojami per Power BI.

	4. 
	Konsultavimo veiklos ataskaitų ir tabelių skaitmenizavimas
	Reikalinga sukurti automatizuotą žmonių darbo apskaitos sistemą, apskaitančią ir formuojančią apskaitos dokumentus (tabeliai, buhalterijai, klientų tabeliai ir pan.), suskirstančią duomenis pagal klientus. Galimas vystymas Dynamics 365 Sales pagrindu.

	5. 
	Teikiamų paslaugų duomenų perdavimo automatizavimas
	MS Power Apps / MS Fabric platformose vykdant operacinę veiklą, kuriami failai su duomenimis, kurie turi būti automatizuotai perduoti reikalingiems darbuotojams.

	6. 
	Darbų vykdymo, paraiškų-nurodymų registro automatizavimas
	Vykdant operacinę veiklą pildomos skaitmeninės darbų paraiškos ir registrai, vyksta duomenų apsikeitimas su kitomis sistemomis bei vartotojais. Numatoma skaitmenizuoti procesą ir suteikti analitikos galimybes.

	7. 
	Operacinės veiklos dienos ataskaitos formavimas
	Vykdant operatyvinę veiklą ranka pildomos ataskaitos, kurių pildymas nėra automatizuotas. Dalis informacijos gali būti automatiškai imama iš esamų / būsimų sistemų ir kitų duomenų šaltinių. Numatoma, kad duomenys bus teikiami per MS Power Apps / MS Fabric ir atvaizduojami Power BI ataskaitose.

	8. 
	Defektų automatizuotos sistemos diegimas
	Vykdant įrangos ir turto priežiūrą fiksuojami defektai, vykdoma jų stebėsena, nustatomi šalinimo terminai ir ataskaitos. Reikalinga automatizuoti defektų registrą, parengti automatinę analizę, skaičiuoti vėlavimus ir vesti statistiką. Numatoma įgyvendinti Power Platform, Power Apps ir Planner įrankiais.

	9. 
	Operavimo apskaitos automatizavimas
	Dabartiniai procesai vyksta rankiniu būdu nuo ataskaitos gavimo/tikrinimo iki sąskaitos pasirašymo ir delegavimo apmokėjimui. Numatomas automatinis validavimo įrankis, skirtas tikrinti gautas vertes. Numatoma vystyti per Power Platform, integruojant su apskaitos sistema Rivilė.

	10. 
	Darbų planavimo sistemos sukūrimas
	Vykdant operatyvinę veiklą pildomi darbų planavimo dokumentai, kurių pildymas nėra automatizuotas. Dalis informacijos gali būti automatiškai imama iš esamų žurnalų ir kitų duomenų šaltinių, atvaizduojama ataskaitose ir KPI rodikliuose. Numatoma, kad duomenys bus teikiami per MS Power Apps ir atvaizduojami Power BI.

	11. 
	Operatyvinės veiklos KPI stebėsenos įrankio  sukūrimas 
	Šiuo metu KPI duomenys kaupiami neautomatizuotoje sistemoje, tačiau jie gali būti surinkti iš skaitmeninių sistemų. Tikslas – automatizuoti duomenų surinkimą, apdorojimą ir KPI atvaizdavimą. Numatoma vystyti per Power Platform, ataskaitų teikimas per Power BI.

	12. 
	Parkų apskaitos automatizuotas duomenų surinkimas ir apdorojimas
	Numatoma integracija su apskaitos sistema automatizavus duomenų surinkimą ir tikrinimą, atvaizdavimą KPI ataskaitose. Galimos technologijos: Fabric su duomenų mainais iš technologiniame tinkle esančios apskaitos sistemos, atvaizdavimas per Power BI.

	13. 
	Apžiūros programėlės sukūrimas
	Šiuo metu planinėms įrangos apžiūroms naudojamos kitos programėlės tačiau jos nėra integruotos su esamomis duomenų sistemomis, neturi analitinių funkcijų ir sąsajų su turto valdymo sistemomis. Numatoma sukurti specializuotą įrankį bendrovės veiklai, vystant per Power Apps, SharePoint ir Dataverse.

	14. 
	Finansinės apskaitos mėnesinės ataskaitos automatizavimas
	Apskaitos duomenys (Rivilė) nėra efektyviai naudojami, ataskaitos rengiamos rankiniu būdu. Numatoma automatizuoti duomenų surinkimą ir ataskaitos formavimą per Power BI Pro, su periodiniu duomenų atnaujinimu naudojant Power Automate.

	15. 
	Pirkimų atskaitų ir rodiklių stebėjimo automatizavimas (integracijos su DVS)
	Grupės mastu teikiamos ataskaitos apie rodiklių pasiekimą. Taip pat yra poreikis stebėti pirkimo statistiką, atlikti duomenų analizę, prognozuoti pirkimo eigą bei planuoti pirkimo resursus. Siekiama turėti vieningus duomenis, kad rodikliai būtų automatiškai suvesti į vieningą ataskaitą, kas grupei šiuo metu ne visada vyksta, nes tikslas – turėti vieningą duomenų rinkimą. Numatoma sprendinius vystyti naudojant Power Apps duomenų įvedimui, duomenys kaupiami Dataverse duomenų bazėje, o analizei ir ataskaitoms bus naudojamas Power BI. Bus reikalingos integracijos su DVS.

	16. 
	Projektų ir portfelių valdymo įrankio diegimas
	Šiuo metu naudojamas projektų ir portfelių valdymo įrankis veikia Power Apps, Power Automate ir MS Planner pagalba. Numatoma jį toliau tobulinti.

	17. 
	Atitikties kibernetinės saugos duomenų susisteminimas ir saugojimas 
	Užduotis bus detalizuojama sutarties vykdymo metu.



	18. 
	Statinių priežiūros dokumentų administravimo įrankis
	Numatoma automatizuoti veiklą MS priemonėmis, užtikrinti duomenų apsikeitimą tarp registrų, apžiūrų dokumentų ir defektų registracijos, integruoti su defektų stebėsena, kurią vykdo kitas skyrius. Atsiradus sąsajai su defektų sistema, būtų sukuriamos užklausos (tickets), kad defektas būtų priskirtas atsakingam asmeniui, kuris stebi jo tvarkymą ir laikosi apžiūros akte nurodytų rekomendacijų. Numatoma vystyti per Dataverse, Power Automate, Planner ir Power Apps įrankius.

	19. 
	Kainos viršutinės ribos ataskaitos formavimas

	Ataskaitos rengimas vyksta iš biudžeto Excel, rankiniu būdu parenkant tinkamas sąnaudas ir formuojant lentelę. Nelieka istorinių duomenų, sistemos pertvarkymas ir formavimas yra imlus laikui ir neautomatizuotas. Nėra vieningos ir visiems patogiai prieinamos duomenų bazės, kurioje būtų kaupiami ir pildomi reguliuojamos veiklos (KVR, pajamų, sąnaudų, reguliuojamos turto vertės (RAB), investicijų grąžos, paslaugų kiekių) duomenys (naudojamas Excel, informacija vedama rankomis iš VERT pažymų ir įvairių EC informacijos šaltinių – skirtingų asmenų Excel failų). Tikslas – automatizuoti ataskaitų parengimą, saugojimą ir analizę.

	20. 
	Tinklo ir sistemų monitoringo ir incidentų valdymo automatizavimas -automatizacija
	Bendrovė įsidiegusi tinklo įrangos stebėjimui LibreNMS ir SIEM sistemas, kurios užtikrina nuolatinę stebėseną. Numatoma susisteminti informaciją apie įvykius, turėti ataskaitas, automatinius pranešimus pagal sukurtas taisykles bei automatizuotą duomenų analizę. Numatomos integracijos su PagerDuty, registrais ir Power BI.


	21. 
	Turto valdymo įrankio vystymas
	Šiuo metu neturime tinkamos turto valdymo sistemos: metinės inventorizacijos duomenys fiksuojami Rivilėje, apskaitoje, o EC darbuotojai prieigos prie jos neturi. Atsakomybė už turto išdavimą ir grąžinimą paskirstyta tarp atskirų darbuotojų, kiekvienas turi atskirą sistemą, prie kurios neprieina kitas darbuotojas. Tai yra neefektyvu. Reikalinga sistema, kurioje būtų galima fiksuoti išduotą ir grąžintą turtą (kompiuteriai, ausinės, įeigos kortelės, banko kortelės, raktai ir kt.).
Taip pat neturime operatyvios turto valdymo sistemos, todėl sunku sekti, kas parke kada buvo pakeista, papildyta ar su kokiais defektais susieta konkreti įranga ar turtas. Reikėtų turto valdymo sistemos, leidžiančios turėti bendrą duomenų bazę BEKS parkų įrangai, valdyti priežiūros istoriją, užtikrinti atsekamumą ir kt. Numatoma vystyti per Power Apps, su integracijomis į Rivilę.

	22. 
	Atitikties valdymo automatizacija
	Skaitmenizuoti ir automatizuoti (palengvinti) atitikties, interesų valdymo, korupcijos prevencijos bei kitų susijusių sričių procesus, siekiant padidinti šios srities veiklos brandą ir užtikrinti automatizuotą veiklos stebėseną, analizę ir pan. Numatoma vystyti per Dataverse modulį duomenų bazei, o duomenų įvedimui – naudojant Power Apps.

	23. 
	Strategijos KPI rodiklių ir ataskaitų automatizavimas
	Yra nuolatinis poreikis stebėti veiklos rodiklius (pvz., valdybos, strateginius, veiklos KPI) ir atlikti analitinę duomenų analizę, kuri egzistuoja daugelyje įmonės veiklų. Šiuo metu tik dalis duomenų apdorojimo ir analitinių ataskaitų formavimo procesų yra automatizuota arba integruota į sistemą. Numatoma sukurti vieningą KPI ir analitikos valdymo sistemą, leidžiančią centralizuotai kaupti duomenis, automatizuoti ataskaitų formavimą, analizuoti rodiklius skirtingais pjūviais bei automatizuoti duomenų apsikeitimą. Numatoma vystyti per Power Platform ir Power BI.




Sutartinių įsipareigojimų vykdymo tvarka ir terminai.
· Paslaugų užsakymas.
Pirkėjas paslaugas užsako Paslaugų teikėjui pateikdamas užduotis el. paštu. Užsakyme nurodoma:
· Užduočiai įgyvendinti reikalinga informacija;
· Numatomos įgyvendinimo datos ir terminai;
· Paslaugų teikėjo veiksmai per 5 darbo dienas nuo užsakymo gavimo:
· Atlieka analizę, įvertina darbų sąnaudas (valandomis), parengia įgyvendinimo principus ir veiklų sąrašą;
· Jei reikia, organizuoja susitikimus su Pirkėju informacijos patikslinimui;
· Pateikia užduočiai įgyvendinti reikalingas valandas, kainą ir terminus;
· Suderina užsakymo reikalavimus su Paslaugų teikėju;
Pirkėjui pateikus pastabas ar klausimus dėl Paslaugų teikėjui pateiktos informacijos, į jas privaloma atsižvelgti (atsakyti) ne vėliau kaip per 2 (dvi) darbo dienas. Jei Paslaugų teikėjas dėl objektyvių priežasčių negali laiku atlikti Pirkėjo užduoties, jis turi informuoti Pirkėją apie priežastis ir pasiūlyti pakoreguoti terminus.
Per 2 (dvi) darbo dienas nuo užduoties suderinimo tarp šalių Pirkėjas arba patvirtina, arba atmeta užduotį ir Paslaugų teikėjo numatomą sąnaudų vertinimą. Pirkėjas patvirtina užsakymui įgyvendinti reikalingų valandų skaičių, darbų sąmatą ir terminus pasirašydamas ir išsiųsdamas paslaugų užsakymą.
Paslaugų teikėjas negali savavališkai didinti valandų skaičiaus, numatyto patvirtintame užsakyme. Jei darbų atlikimui prireikė mažiau valandų – apmokama už faktiškai sugaištą laiką. Specialistų skaičiaus padidinimas nekeičia bendros darbų kainos ir nesuteikia teisės reikalauti papildomo apmokėjimo. Visais atvejais apmokama pagal bendrą faktiškai sugaištų valandų skaičių, neviršijant suderinto limito.
Jei derinant užsakymą kyla ginčas dėl valandų kiekio,  Pirkėjas preliminariai patvirtina Paslaugų teikėjo pasiūlytas valandas, tačiau įgyvendinant užsakymą Paslaugų teikėjas privalo:
· Detaliai vesti darbo laiko apskaitą;
· Informuoti Pirkėją apie valandų panaudojimą sutartu periodiškumu;
· Sudaryti galimybę Pirkėjui bet kada tikrinti tarpinius darbo rezultatus ir valandų apskaitą.
Ne vėliau kaip per 5 (penkias) darbo dienas nuo užduoties atlikimo ir rezultatų pateikimo Pirkėjas patvirtina arba atmeta rezultatus ir sąnaudų ataskaitą. Patvirtinus – pasirašomas paslaugų  suteikimo aktas (gali būti vienam arba keliems užsakymams). Galimi mėnesiniai atliktų užsakymų aktai, tačiau tai nekeičia prievolės per 5 (penkias) darbo dienas po užduoties atlikimo pateikti detalizuotą sąnaudų ataskaitą.
Visi sukurti sprendimai yra Pirkėjo nuosavybė. Paslaugų teikėjas neturi teisės pardavinėti, platinti ar naudoti sukurtų sprendimų kaip produktų kitiems klientams arba perleisti teises tretiesiems asmenims be raštiško Pirkėjo sutikimo.
Paslaugų teikėjas neturi teisės Sutarties vykdymo metu teikti paslaugų, kurios neatitinka Pirkimo dokumentų reikalavimų arba kurių teikimas yra apribotas dėl tarptautinių sankcijų (kaip jos suprantamos LR tarptautinių sankcijų įstatyme) arba dėl grėsmės nacionaliniam saugumui, kaip tai apibrėžta Pirkimo dokumentuose ir LR pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatyme. 

· Trūkumų šalinimas
Paslaugų trūkumai turi būti pašalinti ne vėliau kaip per 10 (dešimt) darbo dienų nuo Pirkėjo pranešimo el. paštu arba kitu Šalių sutartu būdu išsiuntimo dienos.
· pateikti argumentuotą pagrindimą dėl termino pratęsimo;
· raštu kreiptis dėl ilgesnio termino nustatymo.
Tokiu atveju Pirkėjas vienašališkai nusprendžia, ar suteikti ilgesnį nei 10 (dešimt) darbo dienų terminą, ir informuoja Paslaugų teikėją raštu.

· Atsakomybės dėl infrastruktūros, licencijų ir sukurtų sprendimų:
Paslaugų teikėjas neatsako už Pirkėjo infrastruktūrą (serverius, tinklus, darbo vietas), aparatinę įrangą, operacines sistemas, trečiųjų šalių programinę įrangą ir licencijų galiojimą, taip pat už Pirkėjo vartotojų veiksmus ar klaidas naudojantis sistema.
Paslaugų teikėjo atsakomybė:
· Turėti ir naudoti visas kūrimo darbams reikalingas licencijas, programinę įrangą, kūrimo ir testavimo įrankius;
· užtikrinti, kad naudojamos priemonės būtų legalios ir tinkamos paslaugoms suteikti;
· užtikrinti, kad nebūtų pažeidžiamos autorinės teisės ir nebūtų naudojama nelegaliai įgyta intelektinė nuosavybė;
· užtikrinti, kad sukurti sprendimai ir, jei reikia, dokumentacija būtų perduoti Pirkėjui ir taptų jo nuosavybe.
· Pirkėjo atsakomybė:
· užtikrinti, kad eksploatacijai reikalingos licencijos (pvz., Microsoft 365, Dynamics 365, Power Platform ir pan.) būtų įsigytos ir galiojančios, kad sukurti sprendimai galėtų veikti;
· suteikti prieigas Pirkėjo aplinkoje, testavimo aplinkas ir kitus resursus, reikalingus užduočių įgyvendinimui.
3.  INFORMACIJOS SAUGOS REIKALAVIMAI  
Paslaugų teikėjo turimos ir (ar) tvarkomos) informacijos saugumas turi būti valdomas vadovaujantis ISO/IEC 27001 informacijos saugumo valdymo standartu (toliau – Standartas)
Paslaugų teikėjo darbuotojai turi būti supažindinti su informacijos saugumo reikalavimais ir jų laikytis.
Bet kokie Pirkėjo duomenys ar su kuriamais sprendimais susiję duomenys negali būti perduoti jokiai trečiai šaliai be Užsakovo raštiško sutikimo.
Pirkėjui turi būti atskleistos visos su Paslaugų teikimu susijusios šalys, kurios yra ar planuojamos pasitelkti.
Paslaugų teikėjo darbuotojai, kuriems suteikiama prieiga prie Pirkėjo informacijos, privalo pasirašyti konfidencialumo susitarimus.
Paslaugų teikėjas turi turėti patvirtintą fizinės saugos politiką ir planus, užtikrinančius tinkamą informacinių išteklių, kuriuose saugoma Pirkėjo Paslaugų teikėjui perduota informacija, fizinę apsaugą pagal Standarto reikalavimus.
Paslaugų teikėjas turi turėti patvirtintą fizinės saugos politiką ir planus, užtikrinančius tinkamą informacinių išteklių, kuriuose saugoma Pirkėjo informacija, fizinę apsaugą pagal Standarto reikalavimus.
Paslaugų teikėjas turi užtikrinti, kad Paslaugų teikimui būtų naudojama tik legali programinė įranga, o visos aplikacinės ir infrastruktūrinės platformos bei bibliotekos būtų su naujausiomis saugos pataisomis ir palaikomos gamintojų.
Pirkėjas arba jo įgalioti paslaugų teikėjai turi teisę atlikti Paslaugų teikėjo atitikties šiems saugos reikalavimams auditą. Paslaugų teikėjas įsipareigoja sudaryti sąlygas tokiam auditui atlikti sutarties laikotarpiu arba įvykus reikšmingam saugos incidentui.
Paslaugų teikėjas įsipareigoja nedelsdamas, bet ne vėliau kaip per 24 (dvidešimt keturias) valandas, informuoti Pirkėją apie įvykusį saugos incidentą, dėl kurio buvo pažeistas Pirkėjo informacijos vientisumas, konfidencialumas arba trikdoma teikiama Paslauga.
Pirkėjo duomenų sauga turi būti užtikrinta vadovaujantis  Energy Cells, UAB vadovo 2024-04-26 įsakymu Nr. 24BV-21 patvirtintais minimaliais informacijos ir kibernetinio saugumo reikalavimais (24BV-21_-MKRi-kibernetine-sauga.pdf), o asmens duomenų apsauga – Lietuvos Respublikos asmens duomenų teisinės apsaugos įstatymu ir 2016 m. balandžio 27 d. Europos Parlamento ir Tarybos reglamentu (ES) 2016/679 (BDAR).
Paslaugų teikėjas turi užtikrinti, kad teikiamos paslaugos atitiktų Energy Cells, UAB minimalius informacijos ir kibernetinio saugumo reikalavimus.
Paslaugų teikėjas, teikdamas Paslaugas, privalo laikytis ir užtikrinti Paslaugų atitiktį Lietuvos Respublikos valstybės informacinių išteklių valdymo įstatymui, Lietuvos Respublikos kibernetinio saugumo įstatymui ir jų įgyvendinamiesiems teisės aktams.
Paslaugų teikėjas privalo nedelsdamas informuoti Pirkėją apie sutarties vykdymo metu Pirkėjo IT infrastruktūroje pastebėtus elektroninės informacijos saugos incidentus, neveikiančias ar netinkamai veikiančias saugos priemones, saugos reikalavimų nesilaikymą, nusikalstamos veikos požymius, informacinių sistemų spragas, pažeidžiamumus ar kitus svarbius saugos įvykius. Taip pat jis privalo, suderinęs su Pirkėju, imtis priemonių incidentų priežastims nustatyti ir rizikai sumažinti bei vykdyti Pirkėjo saugos įgaliotinio nurodymus dėl saugos politikos įgyvendinimo.
Teikdamas Paslaugas pagal Sutarties reikalavimus, Paslaugų teikėjas privalo įgyvendinti tinkamas organizacines ir technines priemones, skirtas apsaugoti informacinių sistemų elektroninę informaciją nuo atsitiktinio ar neteisėto sunaikinimo, pakeitimo, atskleidimo ir bet kokio neteisėto tvarkymo, bei naudoti suteiktą prieigą tik sutarties vykdymo tikslais.

4. SUTARTINIŲ ĮSIPAREIGOJIMŲ VYKDYMO VIETA

Paslaugos teikiamos nuotoliniu būdu, jei tai suderinta su Pirkėju. Tais atvejais, kai Paslaugos ir/ar susitikimai šalių sutarimu rengiami gyvai,  adresas paslaugoms teikti yra Energy cells, UAB biuras adresu Ozo g. 12A-1, Vilnius, jeigu šalių nesutarta kitaip.
	
	
	



